Ericu950/Stoicheia-meter-silver huggingface dataset:
ἐὰν μέντοι πορευόμενος μή τε κάμῃ , ὡς ὑπενδοὺς ὀκλάσαι , μή τε ῥᾳθυμήσῃ , ὡς παρ ἑκάτερα ἐκτραπόμενος πλανᾶσθαι τῆς μέσης καὶ εὐθυτενοῦς διαμαρτὼν ὁδοῦ , μιμησάμενος δὲ τοὺς ἀγαθοὺς δρομεῖς τὸ στάδιον ἀπταίστως ἀνύσῃ τοῦ βίου , στεφάνων καὶ ἄθλων ἐπαξίων τεύξεται πρὸς τὸ τέλος ἐλθών .
ἢ οὐ τοῦτ εἰσὶν οἱ στέφανοι καὶ τὰ ἆθλα , μὴ ἀτυχῆσαι τοῦ τέλους τῶν πονηθέντων , ἀλλ  ἐφικέσθαι τῶν δυσεφίκτων φρονήσεως περάτων ;
τί οὖν τοῦ φρονεῖν ὀρθῶς ἐστι τέλος ;
ἀφροσύνην ἑαυτοῦ καὶ παντὸς τοῦ γενητοῦ καταψηφίσασθαι ·
τὸ γὰρ μηδὲν οἴεσθαι εἰδέναι πέρας ἐπιστήμης , ἑνὸς ὄντος μόνου σοφοῦ τοῦ καὶ μόνου θεοῦ 0 .
διὸ καὶ παγκάλως Μωυσῆς καὶ πατέρα τῶν ὅλων καὶ ἐπίσκοπον τῶν γενομένων αὐτὸν εἰσήγαγεν εἰπών ·
„ εἶδεν ὁ θεὸς τὰ πάντα ὅσα ἐποίησε , καὶ ἰδοὺ καλὰ λίαν “  Gen 0 .
οὐδενὶ γὰρ ἐξῆν τὰ συσταθέντα κατιδεῖν ἄκρως ὅτι μὴ τῷ πεποιηκότι 0 .
πάριτε νῦν οἱ τύφου καὶ ἀπαιδευσίας καὶ πολλῆς ἀλαζονείας γέμοντες , οἱ δοκησίσοφοι καὶ μὴ μόνον ὅ ἐστιν ἕκαστον εἰδέναι σαφῶς ἐπιφάσκοντες , ἀλλὰ καὶ τὰς αἰτίας προσαποδιδόναι διὰ θρασύτητα τολμῶντες , ὥσπερ ἢ τῇ τοῦ κόσμου γενέσει παρατυχόντες καὶ ὡς ἕκαστα καὶ ἐξ ὧν ἀπετελεῖτο κατιδόντες ἢ σύμβουλοι περὶ τῶν κατασκευαζομένων τῷ δημιουργῷ γενόμενοι 0 .
εἶτα τῶν ἄλλων ἅπαξ ἁπάντων μεθέμενοι γνωρίσατε ἑαυτοὺς καὶ οἵτινές ἐστε σαφῶς εἴπατε , κατὰ τὸ σῶμα , κατὰ τὴν ψυχήν , κατὰ τὴν αἴσθησιν , κατὰ τὸν λόγον , καθ ἕν τι κ ἂν τὸ βραχύτατον τῶν εἰδῶν 0 1 2 .
τί ἐστιν ὅρασις ἀποφήνασθε καὶ πῶς ὁρᾶτε , τί ἀκοὴ καὶ πῶς ἀκούετε , τί γεῦσις , τί ἁφή , τί ὄσφρησις καὶ πῶς καθ ἑκάστην ἐνεργεῖτε ἢ τίνες εἰσὶν αἱ τούτων πηγαί , ἀφ ὧν καὶ τὸ εἶναι ταῦτα συμβέβηκε 0 1 2 .
μὴ γάρ μοι περὶ σελήνης καὶ ἡλίου καὶ τῶν ἄλλων ὅσα κατ οὐρανὸν καὶ κόσμον οὕτως μακρὰν διῳκισμένων καὶ τὰς φύσεις διαφερόντων ἀερομυθεῖτε , ὦ κενοὶ φρενῶν , πρὶν ἑαυτοὺς ἐρευνῆσαι καὶ γνῶναι .
τηνικαῦτα γὰρ ἴσως καὶ περὶ ἑτέρων διεξιοῦσι πιστευτέον ·
πρὶν δὲ οἵτινές ἐστε αὐτοὶ παραστῆσαι , μὴ νομίζετε κριταὶ τῶν ἄλλων ἢ μάρτυρες ἀψευδέστατοί ποτε γενήσεσθαι .
τούτων δὴ τοῦτον ἐχόντων τὸν τρόπον τελειωθεὶς ὁ νοῦς ἀποδώσει τὸ τέλος τῷ τελεσφόρῳ θεῷ κατὰ τὸ ἱερώτατον γράμμα ·
νόμος γάρ ἐστι τὸ τέλος εἶναι κυρίου  Num .
πότε οὖν ἀποδίδωσιν ;
ὅταν „ ἐπὶ τὸν τόπον ὃν εἶπεν αὐτῷ ὁ θεὸς τῇ ἡμέρᾳ τῇ τρίτῃ “ παραγένηται  Gen .
22 , 3  , παρελθὼν τὰς πλείους μοίρας τῶν χρονικῶν διαστημάτων καὶ ἤδη πρὸς τὴν ἄχρονον μεταβαίνων φύσιν 0 ·
τότε γὰρ καὶ τὸν ἀγαπητὸν υἱὸν ἱερουργήσει , οὐχὶ ἄνθρωπον  οὐ γὰρ τεκνοκτόνος ὁ σοφός  , ἀλλὰ τὸ τῆς ἀρετώσης ψυχῆς γέννημα ἄρρεν , τὸν ἐπανθήσαντα καρπὸν αὐτῇ , ὃν πῶς ἤνεγκεν οὐκ ἔγνω , βλάστημα θεῖον , οὗ φανέντος ἡ δόξασα κυοφορῆσαι τὴν ἄγνοιαν τοῦ συμβάντος ἀγαθοῦ διηγεῖται φάσκουσα ·
„ τίς ἀναγγελεῖ Ἀβραὰμ “ ὡς ἀπιστοῦντι δήπου περὶ τὴν τοῦ αὐτομαθοῦς γένους ἀνατολήν , ὅτι „ θηλάζει παιδίον Σάρρα “  Gen .
21 , 7  , οὐχὶ πρὸς Σάρρας θηλάζεται ;
τὸ γὰρ αὐτοδίδακτον τρέφεται μὲν ὑπ οὐδενός , τροφὴ δ  ἐστὶν ἄλλων , ἅτε ἱκανὸν διδάσκειν καὶ μανθάνειν οὐ δεόμενον .
„ ἔτεκον γὰρ υἱόν “ , οὐχ ὡς γυναῖκες Αἰγύπτιαι κατὰ τὴν τοῦ σώματος ἀκμήν  Exod 0 .
1 , 19  , ἀλλ ὡς αἱ Ἑβραῖαι ψυχαί , „ ἐν τῷ γήρᾳ μου “  Gen 0 1 .
21 , 7  , ὅτε τὰ μὲν ὅσα αἰσθητὰ καὶ θνητὰ μεμάρανται , τὰ δὲ νοητὰ καὶ ἀθάνατα ἀνήβηκεν , ἃ γέρως καὶ τιμῆς ἐστιν ἐπάξια 0 .
καὶ ἔτεκον μαιευτικῆς τέχνης οὐ προσδεηθεῖσα ·
τίκτομεν γὰρ καὶ πρὶν εἰσελθεῖν τινας ἐπινοίας καὶ ἐπιστήμας ἀνθρώπων πρὸς ἡμᾶς ἄνευ τῶν ἐξ ἔθους συνεργούντων , σπείροντος καὶ γεννῶντος θεοῦ τὰ ἀστεῖα γεννήματα , ἃ τῷ δόντι προσηκόντως κατὰ τὸν ἐπ εὐχαριστίᾳ τεθέντα νόμον ἀποδίδοται ·
„ τὰ γὰρ δῶρά μου , δόματά μου , καρπώματά μου “ φησί „ διατηρήσατε προσφέρειν ἐμοί “  Num .
τοῦτ ἐστὶ τὸ τέλος τῆς ὁδοῦ τῶν ἑπομένων λόγοις καὶ προστάξεσι νομίμοις καὶ ταύτῃ βαδιζόντων , ᾗ ἂν ὁ θεὸς ἀφηγῆται ·
ὁ δὲ ὑπενδοὺς ὑπὸ τοῦ πεινῶντος ἡδονῆς καὶ λίχνου παθῶν , ὄνομα Ἀμαλὴκ  ἑρμηνεύεται γὰρ λαὸς ἐκλείχων  , ἐκτετμήσεται .
μηνύουσι δὲ οἱ χρησμοὶ ὅτι λοχῶν ὁ τρόπος οὗτος , ἐπειδὰν τὸ ἐρρωμενέστερον τῆς ψυχικῆς δυνάμεως κατίδῃ περαιωθέν , ὑπανιστάμενος τῆς ἐνέδρας τὸ κεκμηκὸς μέρος ὡς „ οὐραγίαν κόπτει “  Deut 0 .
κάματος δ ὁ μέν ἐστιν εὐένδοτος ἀσθένεια λογισμοῦ μὴ δυναμένου τοὺς ὑπὲρ ἀρετῆς ἀχθοφορῆσαι πόνους , ἐν ἐσχατιαῖς οὗτος εὑρισκόμενος εὐαλωτότατος , ὁ δέ ἐστιν ὑπομονὴ τῶν καλῶν , τὰ μὲν καλὰ ἀθρόα ἐρρωμένως ἀναδεχομένος , μηδὲν δὲ τῶν φαύλων , κ ἂν εἰ κουφότατον εἴη , βαστάσαι δικαιῶν , ἀλλ ὡς βαρύτατον ἄχθος ἀπορρίπτων 0 .
διὸ καὶ τὴν ἀρετὴν ὁ νόμος εὐθυβόλῳ προσεῖπεν ὀνόματι Λείαν , ἥτις ἑρμηνευθεῖσα λέγεται κοπιῶσα ·
τὸν γὰρ τῶν φαύλων βίον ἐπαχθῆ καὶ βαρὺν ὄντα φύσει κοπώδη προσηκόντως αὕτη νενόμικε καὶ οὐ δὲ προσιδεῖν ἀξιοῖ , τὰς ὄψεις πρὸς μόνον τὸ καλὸν ἀποκλίνουσα .
σπουδαζέτω δ ὁ νοῦς μὴ μόνον ἀνενδότως καὶ εὐτόνως ἕπεσθαι θεῷ , ἀλλὰ καὶ τὴν εὐθεῖαν ἀτραπὸν ἰέναι πρὸς μηδέτερα νεύων , μή τε τὰ δεξιὰ μή τε τὰ εὐώνυμα , οἷς ὁ γήινος Ἐδὼμ ἐμπεφώλευκε , τοτὲ μὲν ὑπερβολαῖς καὶ περιουσίαις , τοτὲ δὲ ἐλλείψεσι καὶ ἐνδείαις χρώμενος .
ἄμεινον γὰρ ὁδῷ τῇ μέσῃ βαδίζειν ἐστὶ τῇ πρὸς ἀλήθειαν βασιλικῇ  Num .
20 , 17  , ἣν ὁ μέγας καὶ μόνος βασιλεὺς θεὸς ταῖς φιλαρέτοις ψυχαῖς ηὔρυνεν ἐνδιαίτημα κάλλιστον .
διὸ καί τινες τῶν τὴν ἥμερον καὶ κοινωνικὴν μετιόντων φιλοσοφίαν μεσότητας τὰς ἀρετὰς εἶπον εἶναι , ἐν μεθορίῳ στήσαντες αὐτάς , ἐπειδὴ τό τε ὑπέραυχον ἀλαζονείας γέμον πολλῆς κακὸν καὶ τὸ ταπεινοῦ καὶ ἀφανοῦς μεταποιεῖσθαι σχήματος εὐεπίβατον , τὸ δὲ μεταξὺ ἀμφοῖν κεκραμένον ἐπιεικῶς ὠφέλιμον 0 1 .
τὸ δὲ „ ᾤχετο μετ αὐτοῦ Λὼτ “  Gen 0 .
12 , 4  τίνα ἔχει λόγον σκεπτέον .
ἔστι μὲν οὖν Λὼτ ἑρμηνευθεὶς ἀπόκλισις ·
κλίνεται δὲ ὁ νοῦς τοτὲ μὲν τ ἀγαθόν , τοτὲ δ αὖ τὸ κακὸν ἀποστρεφόμενος .
ἄμφω δὲ ταῦτα πολλάκις περὶ ἕνα καὶ τὸν αὐτὸν θεωρεῖται ·
εἰσὶ γάρ τινες ἐνδοιασταὶ καὶ ἐπαμφοτερισταί , πρὸς ἑκάτερον τοῖχον ὥσπερ σκάφος ὑπ  ἐναντίων πνευμάτων διαφερόμενον ἀποκλίνοντες ἢ καθάπερ ἐπὶ πλάστιγγος ἀντιρρέποντες , ἐφ ἑνὸς στηριχθῆναι βεβαίως ἀδυνατοῦντες , ὧν οὐ δὲ τὴν ἐπὶ τὰ ἀμείνω τροπὴν ἐπαινετέον 0 ·
φορᾷ γάρ , ἀλλ οὐ γνώμῃ γίνεται 0 .
τούτων καὶ ὁ Λώτ ἐστι θιασώτης , ὅν φησιν οἴχεσθαι μετὰ τοῦ σοφίας ἐραστοῦ .
καλὸν δ ἦν ἀρξάμενον ἐκείνῳ παρακολουθεῖν ἀπομαθεῖν ἀμαθίαν καὶ μηκέτι παλινδρομῆσαι πρὸς αὐτήν .
ἀλλὰ γὰρ οὐχ ἕνεκα τοῦ μιμησάμενον τὸν ἀμείνω βελτιωθῆναι συνέρχεται , ἀλλ  ὑπὲρ τοῦ κ ἀκείνῳ παρασχεῖν ἀντισπάσματα καὶ μεθολκὰς καὶ κατὰ τὴν ἔνθεν ὀλίσθους 0 .
ὁ μὲν ἐπὶ τὴν ἀρχαίαν ὑποτροπιάσας νόσον οἰχήσεται ληφθεὶς αἰχμάλωτος ὑπὸ τῶν ἐν ψυχῇ πολεμίων , ὁ δὲ τὰς ἐξ ἐνέδρας ἐπιβουλὰς αὐτοῦ φυλαξάμενος πάσῃ μηχανῇ διοικισθήσεται .
τὸν δὲ διοικισμὸν αὖθις μέν , οὔπω δὲ ποιήσεται .
νῦν μὲν γὰρ τὰ θεωρήματα αὐτῷ ὡς ἂν ἄρτι ἀρχομένῳ τῆς θείας θεωρίας πλαδᾷ καὶ σαλεύει ·
ὅταν δ ἤδη παγέντα κραταιότερον ἱδρυθῇ , δυνήσεται τὸ δελεάζον καὶ κολακεῦον ὡς ἐχθρὸν ἀκατάλλακτον καὶ δυσθήρατον φύσει διαζεῦξαι .
τοῦτο γὰρ ἔσθ ὃ δυσαπότριπτον ὂν παρέπεται ψυχῇ κωλῦον αὐτὴν πρὸς ἀρετὴν ὠκυδρομεῖν 0 ·
τοῦθ  , ἡνίκα καὶ τὴν Αἴγυπτον ἀπελείπομεν , τὴν σωματικὴν χώραν ἅπασαν , ἀπομαθεῖν τὰ πάθη σπουδάσαντες κατὰ τὰς τοῦ προφήτου λόγου , Μωυσέως , ὑφηγήσεις , ἠκολούθησεν ἡμῖν , ἐλλαμβανόμενον τῆς περὶ τὴν ἔξοδον σπουδῆς καὶ τῷ τάχει τῆς ἀπολείψεως ὑπὸ φθόνου βραδυτῆτας ἐμποιοῦν ·
λέγεται γὰρ ὅτι „ καὶ ἐπίμικτος πολὺς συνανέβη αὐτοῖς , καὶ πρόβατα καὶ βόες καὶ κτήνη πολλὰ σφόδρα “  Exod .
12 , 38  , ὁ δὲ ἐπίμικτος οὗτος ἦν τὰ κτηνώδη καὶ ἄλογα τῆς ψυχῆς , εἰ δεῖ τ ἀληθὲς εἰπεῖν , δόγματα .
παγκάλως δὲ καὶ εὐθυβόλως τὴν τοῦ φαύλου ψυχὴν ἐπίμικτον καλεῖ ·
συνῃρημένη γὰρ καὶ συμπεφορημένη καὶ μιγὰς ὄντως ἐκ πλειόνων καὶ μαχομένων δοξῶν , μία μὲν οὖσα ἀριθμῷ , μυριὰς δὲ τῷ πολυτρόπῳ 0 1 .
διὸ καὶ τῷ ἐπίμικτος πρόσκειται πολύς ·
ὁ μὲν γὰρ πρὸς ἓν μόνον ἀφορῶν ἁπλοῦς καὶ ἀμιγὴς καὶ λεῖος ὄντως , ὁ δὲ πολλὰ τέλη τοῦ βίου προτιθέμενος πολὺς καὶ μιγὰς καὶ δασὺς ἀληθείᾳ 0 1 .
οὗ χάριν οἱ χρησμοὶ τὸν μὲν ἀσκητὴν τῶν καλῶν Ἰακὼβ λεῖον , τὸν δὲ τῶν αἰσχίστων Ἠσαῦ δασὺν εἰσάγουσι  Gen 0 .
διὰ τὸν ἐπίμικτον καὶ δασὺν τοῦτον ὄχλον ἐκ μιγάδων καὶ συγκλύδων συμπεφυρμένον δοξῶν ὠκυδρομῆσαι δυνάμενος ὁ νοῦς , ὅτε τὴν σωματικὴν χώραν ἀπεδίδρασκεν Αἴγυπτον , καὶ τρισὶν ἡμέραις  Gen 0 .
22 , 3  διαδέξασθαι τὸν ἀρετῆς κλῆρον φωτὶ τρισσῷ , μνήμῃ τῶν παρεληλυθότων καὶ ἐναργείᾳ τῶν παρόντων καὶ τῇ τῶν μελλόντων ἐλπίδι , τεσσαράκοντα ἐτῶν ἀριθμόν , μῆκος τοσούτου χρόνου , τρίβεται τὴν ἐν κύκλῳ περιάγων καὶ ἀλώμενος ἕνεκα τοῦ πολυτρόπου , τὴν ἐπ εὐθείας ἀνυσιμωτάτην οὖσαν δέον .
οὗτός ἐστιν ὁ μὴ μόνον ὀλίγοις εἴδεσιν ἐπιθυμίας χαίρων , ἀλλὰ μηδὲν τὸ παράπαν ἀπολιπεῖν δικαιῶν , ἵνα ὅλον δι ὅλων τὸ γένος , ᾧ πᾶν εἶδος ἐμφέρεται , μετέρχηται ·
λέγεται γὰρ ὅτι „ ὁ ἐπίμικτος ὁ ἐν αὐτοῖς ἐπεθύμησεν ἐπιθυμίαν “ αὐτοῦ τοῦ γένους , οὐχ ἑνός τινος τῶν εἰδῶν , „ καὶ καθίσαντες ἔκλαιον “  Num .
συνίησι γὰρ ὀλιγοδρανοῦσα ἡ διάνοια καί , ὁπότε μὴ δύναται τυχεῖν ὧν ὀρέγεται , δακρύει καὶ στενάζει ·
καίτοι ὤφειλε χαίρειν παθῶν καὶ νοσημάτων ἀτυχοῦσα καὶ μεγάλην εὐπραγίαν νομίζειν τὴν ἔνδειαν καὶ ἀπουσίαν αὐτῶν .
ἀλλὰ γὰρ καὶ τοῖς χορευταῖς ἀρετῆς σφαδᾴζειν καὶ δακρύειν ἔθος , ἢ τὰς τῶν ἀφρόνων ὀδυρομένοις συμφορὰς διὰ τὸ φύσει κοινωνικὸν καὶ φιλάνθρωπον ἢ διὰ περιχάρειαν 0 1 .
γίνεται δὲ αὕτη , ὅταν ἀθρόα ἀγαθὰ μη δὲ προσδοκηθέντα ποτὲ αἰφνίδιον ὀμβρήσαντα πλημμυρῇ ·
ἀφ οὗ καὶ τὸ ποιητικὸν εἰρῆσθαί μοι δοκεῖ „ δακρυόεν γελάσασα “ ·
προσπεσοῦσα γὰρ ἐκ τοῦ ἀνελπίστου ἡ εὐπαθειῶν ἀρίστη χαρὰ ψυχῇ μείζονα αὐτὴν ἢ πρότερον ἦν ἐποίησεν , ὡς διὰ τὸν ὄγκον μηκέτι χωρεῖν τὸ σῶμα , θλιβόμενον δὲ καὶ πιεζόμενον ἀποστάζειν λιβάδας , ἃς καλεῖν ἔθος δάκρυα , περὶ ὧν ἐν ὕμνοις εἴρηται 0 ·
„ ψωμιεῖς ἡμᾶς ἄρτον δακρύων “  Psalm .
79 , 6  καὶ „ ἐγένετο τὰ δάκρυά μοι ἄρτος ἡμέρας καὶ νυκτός “  Psalm .
τροφὴ γάρ ἐστι διανοίας τὰ τοῦ ἐνδιαθέτου καὶ σπουδαίου γέλωτος ἐμφανῆ δάκρυα , ἐπειδὰν ὁ θεῖος ἐντακεὶς ἵμερος τὸν τοῦ γενητοῦ θρῆνον ἆσμα εἰς τὸν ἀγένητον ὕμνου ποιήσῃ .
ἔνιοι μὲν οὖν τὸν μιγάδα καὶ δασὺν τοῦτον ἀπορρίπτουσι καὶ διατειχίζουσιν ἀφ ἑαυτῶν τῷ θεοφιλεῖ μόνῳ γένει χαίροντες ·
ἔνιοι δὲ καὶ πρὸς αὐτὸν ἑταιρίαν τίθενται , μεσιτεύειν τὸν ἑαυτῶν βίον ἀξιοῦντες καὶ μεθόριον ἀνθρωπίνων τε καὶ θείων ἀρετῶν τιθέντες , ἵν ἑκατέρων ἐφάπτωνται , καὶ τῶν ἀληθείᾳ καὶ τῶν δοκήσει .
τούτου τοῦ δόγματος ὁ πολιτευόμενός ἐστι τρόπος , ὃν Ἰωσὴφ ὀνομάζειν ἔθος , ᾧ συναπέρχονται μέλλοντι τὸν πατέρα κηδεύειν „ πάντες οἱ παῖδες Φαραὼ καὶ οἱ πρεσβύτεροι τοῦ οἴκου αὐτοῦ καὶ πάντες οἱ πρεσβύτεροι τῆς Αἰγύπτου καὶ πᾶσα ἡ πανοικία αὐτοῦ Ἰωσὴφ καὶ οἱ ἀδελφοὶ αὐτοῦ καὶ πᾶσα ἡ οἰκία ἡ πατρικὴ αὐτοῦ “  Gen 0 .
ὁρᾷς ὅτι μέσος τῆς Φαραὼ καὶ τῆς πατρικῆς οἰκίας ὁ πολιτικὸς οὗτος τάττεται , ἵνα καὶ τῶν κατὰ σῶμα , τὴν Αἴγυπτον , καὶ τῶν κατὰ ψυχήν , ἅπερ ἐν τῷ πατρικῷ οἴκῳ θησαυροφυλακεῖται , κατ ἴσον ἐφάπτηται ;
ὅταν μὲν γὰρ λέγῃ „ τοῦ θεοῦ εἰμι “  Gen .
50 , 19  καὶ τὰ ἄλλα ὅσα συγγενῆ τούτῳ , τοῖς τῆς πατρῴας οἰκίας ἐμμένει νομίμοις 0 ·
ὅταν δὲ ἐπὶ „ τὸ δευτερεῖον ἅρμα “ τοῦ βασιλεύειν νοῦ δοκοῦντος ἀνέρχηται , Φαραώ  Gen 0 .
41 , 43  , τὸν Αἰγυπτιακὸν πάλιν ἱδρύεται τῦφον .
ἀθλιώτερος δ ὁ νομιζόμενος ἐνδοξότερος εἶναι βασιλεύς , ὃς τῷ προηγουμένῳ τῶν ἁρμάτων ἐποχεῖται 0 ·
τὸ γὰρ μὴ ἐν καλοῖς διαπρέπειν ἐπιφανέστατον αἶσχος , ὡς τὸ φέρεσθαι τὰ ἐν τούτοις δευτερεῖα κουφότερον κακόν 0 .
τὸ μέντοι γε ἐπαμφοτερίζον αὐτοῦ καταμάθοις ἂν κ ἀκ τῶν ὅρκων οὓς πεποίηται , τοτὲ μὲν ὀμνὺς „ νὴ τὴν ὑγείαν Φαραώ “  Gen .
42 , 16  , τοτὲ δ ἔμπαλιν οὐ τὴν ὑγείαν Φαραώ  Gen 0 .
ἀλλ ὁ μὲν περιέχων τὴν ἀπόφασιν ὅρκος τῆς πατρικῆς ἂν εἴη διάταγμα οἰκίας ἀεὶ φονώσης κατὰ τοῦ πάθους καὶ βουλομένης αὐτὸ τεθνάναι , ὁ δ ἕτερος Αἰγύπτου , ᾗ φίλον ἐστὶ τοῦτο σῴζεσθαι 0 .
διόπερ καίτοι τοσαύτης πληθύος συνανιούσης ἐπίμικτον ὄχλον οὐκ εἶπεν , ἐπειδὴ τῷ μὲν ἄκρως ὁρατικῷ καὶ φιλαρέτῳ πᾶν ὃ μὴ ἀρετὴ ἢ ἀρετῆς ἔργον ἀναμεμῖχθαι καὶ συγκεχύσθαι δοκεῖ , τῷ δὲ ἔτι χαμαιζήλῳ καθ  αὑτὰ τὰ γῆς ἆθλα ἀξιέραστα καὶ ἀξιοτίμητα νενόμισται 0 .
τὸν μὲν οὖν ὡς κηφῆνα τοὺς μὲν αὐτῶν ὠφελίμους πόνους λυμαίνεσθαι διεγνωκότα καὶ διὰ τοῦτο ἐπακολουθοῦντα διατειχιεῖ , καθάπερ ἔφην , ὁ φρονήσεως ἐραστής , τοὺς δὲ ἕνεκα μιμήσεως παρεπομένους κατὰ τὸν τῶν καλῶν ζῆλον ἀποδέξεται μοίρας αὐτοῖς τὰς ἁρμοττούσας δασάμενος ·
„ τῶν “ γάρ φησι „ συμπορευθέντων ἀνδρῶν μετ ἐμοῦ Ἐσχώλ , Αὐνάν , Μαμβρῆ , οὗτοι λήψονται μερίδα “  Gen .
λέγει δὲ τοὺς εὐφυεῖς τρόπους καὶ φιλοθεάμονας .
ὁ μὲν γὰρ Ἐσχὼλ εὐφυΐας σύμβολον πυρὸς ἔχων ὄνομα , ἐπειδὴ καὶ τὸ εὐφυὲς εὔτολμον καὶ ἔνθερμον καὶ ἐχόμενον ὧν ἂν προσάψηται , ὁ δὲ Αὐνὰν τοῦ φιλοθεάμονος 0 1 ·
ὀφθαλμοὶ γὰρ ἑρμηνεύεται τῷ καὶ τὰ ψυχῆς ὑπ εὐθυμίας ὄμματα διοίγνυσθαι .
τούτων δ  ἀμφοτέρων ἐστὶν ὁ θεωρητικὸς βίος κλῆρος , προσαγορευόμενος Μαμβρῆ , ὃ μεταληφθὲν ἀπὸ ὁράσεως καλεῖται ·
τῷ δὲ θεωρητικῷ τὸ ὁρᾶν συνῳδόν τε καὶ οἰκειότατον 0 .
ἐπειδὰν δὲ τούτοις ἀλείπταις χρησάμενος ὁ νοῦς μηδὲν ἐλλείπῃ τῶν πρὸς ἄσκησιν , συνομαρτεῖ καὶ συντρέχει τελείᾳ φρονήσει , μή θ ὑπερέχων μή θ ὑπερεχόμενος , ἀλλὰ ἰσαίτατα καὶ ἰσοστάσια βαίνων .
δηλοῖ δὲ τὸ λόγιον ἐν ᾧ σαφῶς εἴρηται , διότι πορευθέντες ἀμφότεροι ἀνῆλθον „ ἐπὶ τὸν τόπον ὃν εἶπεν ὁ θεός “  Gen .
ὑπερβάλλουσά γε ἰσότης ἀρετῶν , ἁμιλλησαμένων πόνου μὲν πρὸς εὐεξίαν , τέχνης δὲ πρὸς τὴν αὐτοδίδακτον φύσιν , καὶ δυνηθέντων ἴσα τὰ ἆθλα τῆς ἀρετῆς ἐνέγκασθαι 0 1 ·
ὥσπερ ἂν εἰ ζωγραφία καὶ πλαστικὴ μὴ μόνον ὡς νῦν ἀκίνητα καὶ ἄψυχα ἐδημιούργουν , ἴσχυον δὲ κινούμενά τε καὶ ἔμψυχα τὰ γραφόμενα καὶ πλαττόμενα ποιεῖν 0 ·
ἐδόκουν γὰρ ἂν φύσεως ἔργων οὖσαι τὸ πάλαι μιμητικαὶ τέχναι φύσεις αὐταὶ γεγενῆσθαι τὰ νῦν .
ὁ δὲ ἐπὶ τοσοῦτον ἄνω μετέωρος ἐξαρθεὶς οὐδὲν ἔτι τῶν τῆς ψυχῆς μερῶν κάτω τοῖς θνητοῖς ἐνδιατρίβειν ἐάσει , πάντα δ ὥσπερ ἐκ σειρᾶς ἐκκρεμασθέντα συνεπισπάσεται 0 .
διὸ καὶ λόγιον ἐχρήσθη τῷ σοφῷ τοιόνδε ·
„ ἀνάβηθι πρὸς κύριόν σου , σὺ καὶ Ἀαρὼν καὶ Ναδὰβ καὶ Ἀβιοὺδ καὶ ἑβδομήκοντα τῆς γερουσίας Ἰσραήλ “  Exod .
ἀνάβηθι , ὦ ψυχή , πρὸς τὴν τοῦ ὄντος θέαν εὐαρμόστως , λογικῶς , ἑκουσίως , ἀφόβως , ἀγαπητικῶς , ἐν ἀριθμοῖς ἁγίοις καὶ τελείοις ἑβδομάδος δεκαπλασασθείσης .
ἀαρὼν μὲν γὰρ προφήτης λέγεται Μωυσέως ἐν τοῖς νόμοις , ὁ γεγωνὸς λόγος προφητεύων διανοίᾳ , Ναδὰβ δὲ ἑκούσιος ἑρμηνεύεται , ὁ μὴ ἀνάγκῃ τιμῶν τὸ θεῖον , καὶ Ἀβιοὺδ πατήρ μου 0 ·
οὗτος ὁ μὴ δι ἀφροσύνην δεσπότου μᾶλλον ἢ πατρὸς διὰ φρόνησιν ἄρχοντος θεοῦ δεόμενος 0 1 .
αἵδ  εἰσὶν αἱ τοῦ βασιλεύειν ἀξίου νοῦ δορυφόροι δυνάμεις , ἃς συνέρχεσθαι τῷ βασιλεῖ παραπεμπούσας αὐτὸν θέμις 0 .
ἀλλὰ γὰρ δέος ἐστὶν ἀναβαίνειν πρὸς τὴν τοῦ ὄντος θέαν ψυχῇ δι ἑαυτῆς ἀγνοούσῃ τὴν ὁδόν , ὑπὸ ἀμαθίας ἅμα καὶ τόλμης ἐπαρθείσῃ  μεγάλα δὲ τὰ ἐξ ἀνεπιστημοσύνης καὶ πολλοῦ θράσους παραπτώματα  0 ·
διόπερ εὔχεται Μωυσῆς αὐτῷ τῷ θεῷ χρῆσθαι ἡγεμόνι πρὸς τὴν πρὸς αὐτὸν ἄγουσαν ὁδόν ·
„ εἰ μὴ αὐτὸς σὺ συμπορεύῃ , μή με ἀναγάγῃς ἐντεῦθεν “  Exod .
διότι πᾶσα κίνησις ἡ ἄνευ θείας ἐπιφροσύνης ἐπιζήμιον , καὶ ἄμεινον ἐνταυθοῖ καταμένειν τὸν θνητὸν βίον ἀλητεύοντας , ὡς τὸ πλεῖστον ἀνθρώπων γένος , ἢ πρὸς τὸν οὐρανὸν ἐξάραντας ἑαυτοὺς ὑπὸ ἀλαζονείας ἀνατραπῆναι 0 1 ·
καθάπερ μυρίοις συνέβη τῶν σοφιστῶν , οἵτινες ᾠήθησαν σοφίαν πιθανὴν εἶναι λόγων εὕρεσιν , ἀλλ οὐ πραγμάτων ἀληθεστάτην πίστιν 0 .
ἴσως δὲ καὶ τοιοῦτόν τι δηλοῦται ·
μή με ἄνω μετέωρον ἐξάρῃς , πλοῦτον ἢ δόξαν ἢ τιμὰς ἢ ἀρχὰς ἢ ὅσα ἄλλα τῶν ἐν ταῖς λεγομέναις εὐτυχίαις δωρησάμενος , εἰ μὴ μέλλοις αὐτὸς συνέρχεσθαι .
ταῦτα γὰρ καὶ ζημίας καὶ ὠφελείας μεγίστας πολλάκις περιποιεῖται τοῖς ἔχουσιν , ὠφελείας μέν , ὅταν ἀφηγῆται τῆς γνώμης ὁ θεός , βλάβας δέ , ὅταν τ οὐναντίον 0 ·
μυρίοις γὰρ τὰ λεγόμενα ἀγαθὰ πρὸς ἀλήθειαν οὐκ ὄντα κακῶν ἀνηκέστων γέγονεν αἴτια .
ὁ δὲ ἑπόμενος θεῷ κατὰ τ ἀναγκαῖον συνοδοιπόροις χρῆται τοῖς ἀκολούθοις αὐτοῦ λόγοις , οὓς ὀνομάζειν ἔθος ἀγγέλους 0 ·
λέγεται γοῦν ὅτι „ Ἀβραὰμ συνεπορεύετο συμπροπέμπων αὐτούς “  Gen .
ὢ παγκάλης ἐπανισώσεως , καθ  ἣν ὁ παραπέμπων παρεπέμπετο , διδοὺς ὃ ἐλάμβανεν , οὐκ ἀνθ ἑτέρου ἕτερον , ἀλλὰ ἓν αὐτὸ μόνον ἐκεῖνο τὸ πρὸς τὰς ἀντιδόσεις ἕτοιμον 0 .
ἕως μὲν γὰρ οὐ τετελείωται , ἡγεμόνι τῆς ὁδοῦ χρῆται λόγῳ θείῳ ·
χρησμὸς γάρ ἐστιν ·
„ ἰδοὺ ἀποστέλλω τὸν ἄγγελόν μου πρὸ προσώπου σου , ἵνα φυλάξῃ σε ἐν τῇ ὁδῷ , ὅπως εἰσαγάγῃ σε εἰς τὴν γῆν ἣν ἡτοίμασά σοι .
πρόσεχε αὐτῷ καὶ εἰσάκουε αὐτοῦ , μὴ ἀπείθει αὐτῷ ·
οὐ γὰρ μὴ ὑποστείληταί σε ·
τὸ γὰρ ὄνομά μού ἐστιν ἐπ αὐτῷ “  Exod .
ἐπειδὰν δὲ πρὸς ἄκραν ἐπιστήμην ἀφίκηται , συντόνως ἐπιδραμὼν ἰσοταχήσει τῷ πρόσθεν ἡγουμένῳ τῆς ὁδοῦ ·
ἀμφότεροι γὰρ οὕτως ὀπαδοὶ γενήσονται τοῦ πανηγεμόνος θεοῦ μηδενὸς ἔτι τῶν ἑτεροδόξων παρακολουθοῦντος , ἀλλὰ καὶ τοῦ Λώτ , ὃς ἔκλινε τὴν ψυχὴν ὀρθὴν καὶ ἀκαμπῆ φύεσθαι δυναμένην , διοικισθέντος .
„ Ἀβραὰμ δὲ ἦν “ φησίν „ ἐτῶν ἑβδομήκοντα πέντε , ὅτε ἐξῆλθεν ἐκ Χαρράν “  Gen .
περὶ μὲν οὖν τοῦ τῶν πέντε καὶ ἑβδομήκοντα ἐτῶν ἀριθμοῦ  λόγον γὰρ ἔχει συνῳδὸν τοῖς πρόσθεν εἰρημένοις  αὖθις ἀκριβώσομεν .
τίς δέ ἐστι Χαρρὰν καὶ τίς ἡ ἐκ ταύτης ἀποικία τῆς χώρας , πρότερον ἐρευνήσωμεν 0 .
οὐδένα τοίνυν τῶν ἐντετυχηκότων τοῖς νόμοις ἀγνοεῖν εἰκός , ὅτι πρότερον μὲν ἐκ τῆς Χαλδαϊκῆς ἀναστὰς γῆς Ἀβραὰμ ᾤκησεν εἰς Χαρράν , τελευτήσαντος δὲ αὐτῷ τοῦ πατρὸς ἐκεῖθι κ ἀκ ταύτης μετανίσταται , ὡς δυεῖν ἤδη τόπων ἀπόλειψιν πεποιῆσθαι 0 .
χαλδαῖοι τῶν ἄλλων ἀνθρώπων ἐκπεπονηκέναι καὶ διαφερόντως δοκοῦσιν ἀστρονομίαν καὶ γενεθλιαλογικήν , τὰ ἐπίγεια τοῖς μετεώροις καὶ τὰ οὐράνια τοῖς ἐπὶ γῆς ἁρμοζόμενοι καὶ ὥσπερ διὰ μουσικῆς λόγων τὴν ἐμμελεστάτην συμφωνίαν τοῦ παντὸς ἐπιδεικνύμενοι τῇ τῶν μερῶν πρὸς ἄλληλα κοινωνίᾳ καὶ συμπαθείᾳ , τόποις μὲν διεζευγμένων , συγγενείᾳ δὲ οὐ διῳκισμένων .
οὗτοι τὸν φαινόμενον τοῦτον κόσμον ἐν τοῖς οὖσιν ὑπετόπησαν εἶναι μόνον , ἢ θεὸν ὄντα αὐτὸν ἢ ἐν αὑτῷ θεὸν περιέχοντα , τὴν τῶν ὅλων ψυχήν ·
εἱμαρμένην τε καὶ ἀνάγκην θεοπλαστήσαντες ἀσεβείας πολλῆς κατέπλησαν τὸν ἀνθρώπινον βίον , ἀναδιδάξαντες ὡς δίχα τῶν φαινομένων οὐδενός ἐστιν οὐδὲν αἴτιον τὸ παράπαν , ἀλλ ἡλίου καὶ σελήνης καὶ τῶν ἄλλων ἀστέρων αἱ περίοδοι τά τε ἀγαθὰ καὶ τὰ ἐναντία ἑκάστῳ τῶν ὄντων ἀπονέμουσι .
μωυσῆς μέντοι τῇ μὲν ἐν τοῖς μέρεσι κοινωνίᾳ καὶ συμπαθείᾳ τοῦ παντὸς ἔοικε συνεπιγράφεσθαι , ἕνα καὶ γενητὸν ἀποφηνάμενος τὸν κόσμον εἶναι  γενομένου γὰρ καὶ ἑνὸς ὑπάρχοντος εὔλογον τάς γε στοιχειώδεις οὐσίας ὑποβεβλῆσθαι τοῖς ἀποτελουμένοις τὰς αὐτὰς ἅπασι κατὰ μέρη , καθάπερ ἐπὶ σωμάτων συμβέβηκε τῶν ἡνωμένων ἀλληλουχεῖν  , τῇ δὲ περὶ θεοῦ δόξῃ διαφέρεσθαι 0 ·
μή τε γὰρ τὸν κόσμον μή τε τὴν τοῦ κόσμου ψυχὴν τὸν πρῶτον εἶναι θεὸν μη δὲ τοὺς ἀστέρας ἢ τὰς χορείας αὐτῶν τὰ πρεσβύτατα τῶν συμβαινόντων ἀνθρώποις αἴτια , ἀλλὰ συνέχεσθαι μὲν τόδε τὸ πᾶν ἀοράτοις δυνάμεσιν , ἃς ἀπὸ γῆς ἐσχάτων ἄχρις οὐρανοῦ περάτων ὁ δημιουργὸς ἀπέτεινε , τοῦ μὴ ἀνεθῆναι τὰ δεθέντα καλῶς προμηθούμενος 0 ·
δεσμοὶ γὰρ αἱ δυνάμεις τοῦ παντὸς ἄρρηκτοι 0 .
διό , κ ἄν που τῆς νομοθεσίας λέγηται „ ὁ θεὸς ἐν τῷ οὐρανῷ ἄνω καὶ ἐπὶ τῆς γῆς κάτω “  Deut 0 .
4 , 39  , μηδεὶς ὑποτοπησάτω τὸν κατὰ τὸ εἶναι λέγεσθαι  τὸ γὰρ ὂν περιέχειν ἀλλ οὐ περιέχεσθαι θέμις  , δύναμιν δ αὐτοῦ , καθ ἣν ἔθηκε καὶ διετάξατο καὶ διεκόσμησε τὰ ὅλα 0 .
αὕτη δὲ κυρίως ἐστὶν ἀγαθότης , φθόνον μὲν τὸν μισάρετον καὶ μισόκαλον ἀπεληλακυῖα ἀφ ἑαυτῆς , χάριτας δὲ γεννῶσα αἷς τὰ μὴ ὄντα εἰς γένεσιν ἄγουσα ἀνέφηνεν ·
ἐπεὶ τό γε ὂν φαντασιαζόμενον δόξῃ πανταχοῦ πρὸς ἀλήθειαν οὐδαμοῦ φαίνεται , ὡς ἀψευδέστατον ἐκεῖνον εἶναι τὸν χρησμόν , ἐν ᾧ λέλεκται ·
„ ὧδε ἐγώ , “ ἄδεικτος ὡς ἂν δεικνύμενος , ἀόρατος ὡς ἂν ὁρατὸς ὤν , „ πρὸ τοῦ σέ “  Exod 0 .
πρὸ γὰρ παντὸς τοῦ γενητοῦ , ἔξω βαίνων ἐκείνου καὶ μηδενὶ τῶν μετ αὐτὸν ἐμφερόμενος 0 .
τούτων λεγομένων ἐπὶ τῇ τῆς Χαλδαϊκῆς δόξης ἀνατροπῇ τοὺς ἔτι τὴν γνώμην χαλδαΐζοντας μετακλίνειν καὶ μετακαλεῖν οἴεται δεῖν ἐπὶ τὴν ἀλήθειαν , τῆς διδασκαλίας ἀρχόμενος ὧδε ·
τί , φησίν , ὦ θαυμάσιοι , τοσοῦτον αἰφνίδιον ἀρθέντες ἀπὸ γῆς εἰς ὕψος ἐπινήχεσθε καὶ τὸν ἀέρα ὑπερκύψαντες αἰθεροβατεῖτε , ὡς ἡλίου κινήσεις καὶ σελήνης περιόδους καὶ τῶν ἄλλων ἀστέρων τὰς ἐμμελεῖς καὶ ἀοιδίμους ἀκριβοῦν χορείας ;
ταῦτα γὰρ μείζονα ἢ κατὰ τὰς ὑμετέρας ἐστὶν ἐπινοίας ἅτε εὐδαιμονεστέρας καὶ θειοτέρας μοίρας λαχόντα 0 .
κατάβητε οὖν ἀπ οὐρανοῦ καὶ καταβάντες μὴ πάλιν γῆν καὶ θάλατταν καὶ ποταμοὺς καὶ φυτῶν καὶ ζῴων ἰδέας ἐξετάζετε , μόνους δὲ ἑαυτοὺς καὶ τὴν ἑαυτῶν φύσιν ἐρευνᾶτε , μὴ ἑτέρωθι μᾶλλον οἰκήσαντες ἢ παρ ἑαυτοῖς 0 ·
διαθεώμενοι γὰρ τὰ κατὰ τὸν ἴδιον οἶκον , τὸ δεσπόζον ἐν αὐτῷ , τὸ ὑπήκοον , τὸ ἔμψυχον , τὸ ἄψυχον , τὸ λογικόν , τὸ ἄλογον , τὸ ἀθάνατον , τὸ θνητόν , τὸ ἄμεινον , τὸ χεῖρον , εὐθὺς ἐπιστήμην θεοῦ καὶ τῶν ἔργων αὐτοῦ σαφῆ λήψεσθε .
λογιεῖσθε γὰρ ὅτι , ὡς ἐν ὑμῖν ἐστι νοῦς , καὶ τῷ παντί ἐστι , καὶ ὡς ὁ ὑμέτερος ἀρχὴν καὶ δεσποτείαν τῶν περὶ ὑμᾶς ἀναψάμενος ἕκαστον τῶν μερῶν ὑπήκοον ἀπέφηνεν ἑαυτῷ , οὕτω καὶ ὁ τοῦ παντὸς τὴν ἡγεμονίαν περιβεβλημένος αὐτοκράτορι νόμῳ καὶ δίκῃ τὸν κόσμον ἡνιοχεῖ προμηθούμενος οὐ τῶν ἀξιονικοτέρων αὐτὸ μόνον ἀλλὰ καὶ τῶν ἀφανεστέρων εἶναι δοκούντων .
μεταναστάντες οὖν ἀπὸ τῆς κατ οὐρανὸν περιεργίας ἑαυτούς , ὅπερ εἶπον , οἰκήσατε , τὴν μὲν Χαλδαίων γῆν , δόξαν , καταλιπόντες , μετοικισάμενοι δὲ εἰς Χαρράν , τὸ τῆς αἰσθήσεως χωρίον , ὃ δὴ σωματικός ἐστιν οἶκος διανοίας .
χαρρὰν γὰρ ἑρμηνεύεται τρώγλη , τρῶγλαι δὲ σύμβολα αἰσθήσεως ὀπῶν εἰσίν ·
ὀπὰς γὰρ καὶ φωλεοὺς τρόπον τινὰ ὀφθαλμοὺς μὲν ὁράσεως , ἀκοῆς δὲ ὦτα , ῥῖνας δὲ ὀσμῶν καὶ γεύσεως φάρυγγα καὶ πᾶσαν τὴν σώματος κατασκευὴν ἁφῆς εἶναι συμβέβηκε 0 1 2 .
τούτοις οὖν ἔτι διατρίψαντες ἐνηρεμήσατε καὶ σχολάσατε καὶ τὴν ἑκάστου φύσιν ὡς ἔνι μάλιστα ἀκριβώσατε , καὶ τὸ ἐν ἑκάστοις εὖ τε καὶ χεῖρον καταμαθόντες τὸ μὲν φύγετε , τὸ δ ἔμπαλιν ἑλέσθε .
ἐπειδὰν μέντοι σφόδρα ἀκριβῶς πάντα τὸν ἴδιον διασκέψησθε οἶκον καὶ ὃν ἔχει λόγον ἕκαστον αὐτοῦ τῶν μερῶν αὐγάσησθε , διακινήσαντες αὑτοὺς τὴν ἐνθένδε μετανάστασιν ζητεῖτε , οὐ θάνατον ἀλλ  ἀθανασίαν καταγγέλλουσαν .
ἧς δείγματα σαφῆ καὶ ἐν τοῖς σωματικοῖς καὶ ἐν τοῖς αἰσθητοῖς ἐγκατειλημμένοι φωλεοῖς κατόψεσθε , τοτὲ μὲν ἐν τοῖς βαθέσιν ὕπνοις  ἀναχωρήσας γὰρ ὁ νοῦς καὶ τῶν αἰσθήσεων καὶ τῶν ἄλλων ὅσα κατὰ τὸ σῶμα ὑπεξελθὼν ἑαυτῷ προσομιλεῖν ἄρχεται ὡς πρὸς κάτοπτρον ἀφορῶν ἀλήθειαν , καὶ ἀπορρυψάμενος πάνθ  ὅσα ἐκ τῶν κατὰ τὰς αἰσθήσεις φαντασιῶν ἀπεμάξατο τὰς περὶ τῶν μελλόντων ἀψευδεστάτας διὰ τῶν ὀνείρων μαντείας ἐνθουσιᾷ  , τοτὲ δὲ κ ἀν ταῖς ἐγρηγόρσεσιν 0 ·
ὅταν γὰρ ἔκ τινος τῶν κατὰ φιλοσοφίαν κατασχεθεὶς θεωρημάτων ἀχθῇ πρὸς αὐτοῦ , τῷ μὲν ἕπεται , τῶν δ ἄλλων ὅσα κατὰ τὸν σωματικὸν ὄγκον ἀμνημονεῖ δήπου 0 .
κ ἂν ἐμποδίζωσιν αἱ αἰσθήσεις πρὸς τὴν ἀκριβῆ θέαν τοῦ νοητοῦ , μέλει τοῖς φιλοθεάμοσι καθαιρεῖν αὐτῶν τὴν ἐπίθεσιν ·
τάς τε γὰρ ὄψεις καταμύουσι καὶ τὰ ὦτα ἐπιφράττουσι καὶ τὰς τῶν ἄλλων αἰσθήσεων ἐπέχουσιν ὁρμὰς καὶ ἐν ἐρημίᾳ καὶ σκότῳ διατρίβειν ἀξιοῦσιν , ὡς μὴ πρός τινος αἰσθητοῦ τὸ ψυχῆς ὄμμα , ᾧ νοητὰ βλέπειν ἔδωκεν ὁ θεός , ἐπισκιασθῇ .
τοῦτον μέντοι τὸν τρόπον μαθόντες ἀπόλειψιν τοῦ θνητοῦ χρηματίζειν καὶ τὰς περὶ τοῦ ἀγενήτου παιδευθήσεσθε δόξας ·
εἰ μὴ νομίζετε τὸν μὲν ὑμέτερον νοῦν ἀποδυσάμενον σῶμα , αἴσθησιν , λόγον , δίχα τούτων γυμνὰ δύνασθαι τὰ ὄντα ὁρᾶν , τὸν δὲ τῶν ὅλων νοῦν , τὸν θεόν , οὐκ ἔξω τῆς ὑλικῆς φύσεως πάσης ἑστάναι περιέχοντα , οὐ περιεχόμενον , καὶ οὐκ ἐπινοίᾳ μόνον ἐπεξεληλυθέναι ὥσπερ ἄνθρωπον , ἀλλὰ καὶ τῷ οὐσιώδει , οἷα ἁρμόττει θεόν 0 .
ὁ μὲν γὰρ ἡμέτερος νοῦς οὐ δεδημιούργηκε τὸ σῶμα , ἀλλ ἔστιν ἔργον ἑτέρου ·
διὸ καὶ περιέχεται ὡς ἐν ἀγγείῳ τῷ σώματι .
ὁ δὲ τῶν ὅλων νοῦς τὸ πᾶν γεγέννηκε , τὸ πεποιηκὸς δὲ τοῦ γενομένου κρεῖττον 0 ·
ὥστ οὐκ ἂν ἐμφέροιτο τῷ χείρονι , δίχα τοῦ μη δὲ ἁρμόττειν πατέρα ἐν υἱῷ περιέχεσθαι , υἱὸν δὲ ταῖς τοῦ πατρὸς ἐπιμελείαις συναύξεσθαι .
οὕτω κατὰ βραχὺ μεταβαίνων ὁ νοῦς ἐπὶ τὸν εὐσεβείας καὶ ὁσιότητος ἀφίξεται πατέρα , γενεθλιαλογικῆς ἀποστὰς τὸ πρῶτον , ἥτις παρέπεισεν αὐτὸν ὑπολαβεῖν τὸν κόσμον θεὸν τὸν πρῶτον εἶναι , ἀλλὰ μὴ τοῦ πρώτου θεοῦ δημιούργημα , καὶ τὰς τῶν ἀστέρων φοράς τε καὶ κινήσεις αἰτίας ἀνθρώποις κακοπραγίας καὶ τ οὐναντίον εὐδαιμονίας 0 .
ἔπειτ  εἰς τὴν ἐπίσκεψιν ἐλθὼν τὴν αὐτὸς ἑαυτοῦ , φιλοσοφήσας τὰ κατὰ τὸν ἴδιον οἶκον , τὰ περὶ σώματος , τὰ περὶ αἰσθήσεως , τὰ περὶ λόγου , καὶ γνοὺς κατὰ τὸ ποιητικὸν γράμμα ὅττι τοι ἐν μεγάροισι κακόν τ ἀγαθόν τε τέτυκται , ἔπειτ  ἀνατεμὼν ὁδὸν τὴν ἀφ αὑτοῦ καὶ διὰ ταύτης ἐλπίσας τὸν δυστόπαστον καὶ δυστέκμαρτον πατέρα τῶν ὅλων κατανοῆσαι , μαθὼν ἀκριβῶς ἑαυτὸν εἴσεται τάχα που καὶ θεόν , οὐκέτι μένων ἐν Χαρράν , τοῖς αἰσθήσεως ὀργάνοις , ἀλλ εἰς ἑαυτὸν ἐπιστραφείς ·
ἀμήχανον γὰρ ἔτι κινούμενον αἰσθητῶς μᾶλλον ἢ νοητῶς πρὸς τὴν τοῦ ὄντος ἐλθεῖν ἐπίσκεψιν 0 1 .
οὗ χάριν καὶ ὁ ταχθεὶς τὴν ἀρίστην τάξιν παρὰ θεῷ τρόπος , ὄνομα Σαμουήλ , οὐχ ὑφηγεῖται τὰ τῆς βασιλείας δίκαια τῷ Σαοὺλ   οὐδ   ὐδ  οὐδ    ἔτι  οὐδ   ιατρίβοντι ἐν τοῖς σκεύεσιν , ἀλλ  οὐδ   ἐπειδὰν ἐκεῖθεν αὐτὸν ἐξελκύσῃ .
πυνθάνεται μὲν γάρ , εἰ ἔτι ἔρχεται ἐνθάδε ὁ ἀνήρ , ἀποκρίνεται δὲ τὸ λόγιον · "
ἰδοὺ αὐτὸς κέκρυπται ἐν τοῖς σκεύεσι “ .
τί οὖν προσήκει τὸν ἀκούσαντα , φύσει παιδευτικὸν ὄντα , ποιῆσαι , ὅτι μὴ μετὰ σπουδῆς αὐτὸν ἐξελκύσαι 0 ;
„ ἐπιδραμὼν “ γάρ φησι " λαμβάνει αὐτὸν ἐκεῖθεν “  I Reg .